Document ID: 32010D0216
Publication Date: 2010-04-14

Title and Content:
SKLEP KOMISIJE
z dne 14. aprila 2010
o spremembi Direktive 2009/42/ES Evropskega parlamenta in Sveta o statističnih poročilih glede prevoza blaga in potnikov po morju
(Besedilo velja za EGP)
(2010/216/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2009/42/ES Evropskega parlamenta in Sveta z dne 6. maja 2009 o statističnih poročilih glede prevoza blaga in potnikov po morju (1) in zlasti člena 3 Direktive,
ob upoštevanju naslednjega:
(1)
Pri pripravi evropske statistike je treba vzpostaviti ravnotežje med potrebami uporabnikov in obremenitvijo dajalcev podatkov.
(2)
Na evropski ravni je bila izvedena tehnična analiza obstoječih podatkov, zbranih na podlagi evropske zakonodaje o statističnih poročilih glede prevoza blaga in potnikov po morju in glede politike razširjanja, zaradi priprave predlogov možnih tehničnih rešitev za čim večjo poenostavitev različnih dejavnosti, potrebnih za statistično proizvodnjo, ob ohranjanju skladnosti končnega rezultata s sedanjimi in predvidljivimi potrebami uporabnikov.
(3)
Iz te analize sledi, da je treba Komisiji (Eurostatu) poslati in letno razširiti obstoječo četrtletno statistiko prevoza potnikov v glavnih evropskih pristaniščih in obstoječo četrtletno statistiko ladijskega prometa v glavnih evropskih pristaniščih, medtem ko naj bi spremenljivko, povezano z dimenzijo klasifikacije „država registracije plovila“ v obstoječi četrtletni statistiki prevoza potnikov v glavnih evropskih pristaniščih, države članice zbirale prostovoljno.
(4)
Nomenklaturo morskih obalnih območij in nomenklaturo države registracije plovila je treba prilagoditi tehničnemu razvoju.
(5)
Direktivo 2009/42/ES je zato treba ustrezno spremeniti.
(6)
Ukrepi iz tega sklepa so v skladu z mnenjem Odbora za evropski statistični sistem, ustanovljenega z Uredbo (ES) št. 223/2009 Evropskega parlamenta in Sveta z dne 11. marca 2009 o evropski statistiki (2) -
SPREJELA NASLEDNJI SKLEP:
Člen 1
Priloge IV, V in VIII k Direktivi 2009/42/ES se nadomestijo z besedilom iz Priloge k temu sklepu.
Člen 2
Ta odločba začne veljati dan po objavi v Uradnem listu Evropske unije.
Prvo referenčno leto za uporabo tega sklepa je leto 2009, ki zajema podatke za leto 2009.
V Bruslju, 14. aprila 2010

Classification:
Level 1 Topics: 100154
100146
Level 2 Topics: 100238
100240
100190
Level 3 Topics: 2181
4522
4256
All Topics: 4256
4509
4511
4522